સામાન્યતઃ વિરોધ પક્ષોની જે ટીકાઓ હોય છે તે ખૂબ ચીલાચાલુ હોય છે. બજેટને ‘દિશાવિહીન’, ‘ખેડૂતવિરોધી’, ‘મધ્યમ વર્ગ માટે કશું નથી’, ‘કોર્પોરેટ જગતને લાભ આપનારું’, જેવાં વિશેષણો આપી ધુત્કારી કાઢવું, એ આપણા રાજનેતાઓની નિવેદનો આપવાની પરંપરા રહી છે. આ વખતે આમાંની એક પણ ટીકા ચાલી શકે તેમ નથી. નાણામંત્રીએ જે મુખ્ય નવ આધારસ્તંભને કેન્દ્રમાં રાખીને બજેટ રજૂ કર્યું છે તેમાં દેશની આજની જરૂરિયાતની સાથેસાથે અર્થતંત્રનીૂ આપણી સમસ્યાઓ ઉપરાંત વૈશ્વિક પરિસ્થિતિને નજર સમક્ષ રાખી એવું સંતુલિત બજેટ આપવાનો પ્રયત્ન કર્યો છે કે એવું લાગે છે કે કદાચ આ દિશા યોગ્ય છે.